Source: https://www.zakonypreludi.sk/zz/1977-34
Timestamp: 2020-01-22 20:57:10+00:00

Document:
34/1977 Zb. Vyhláška Ministerstva lesného a vodného hospodárstva Slovenskej socialistickej republiky o úprave po... | Aktuálne znenie
34/1977 Zb.
Vyhláška č. 34/1977 Zb.Vyhláška Ministerstva lesného a vodného hospodárstva Slovenskej socialistickej republiky o úprave používania povrchových vôd na plavbu motorových plavidiel
Čiastka 10/1977
Platnosť od 23.05.1977 do31.05.2002
Účinnosť od 23.05.1977 do31.05.2002
§ 2 - Zákaz plavby motorových plavidiel
§ 4 - Stanovištia motorových plavidiel
Aktuálne znenie 23.05.1977 - 31.05.2002
z 10. mája 1977
o úprave používania povrchových vôd na plavbu motorových plavidiel
Ministerstvo lesného a vodného hospodárstva Slovenskej socialistickej republiky po dohode s Federálnym ministerstvom dopravy a s príslušnými ústrednými orgánmi štátnej správy republiky ustanovuje podľa § 6 ods. 4 zákona č. 138/1973 Zb. o vodách (vodný zákon):
Táto vyhláška upravuje v záujme ochrany čistoty vôd a zabezpečenia starostlivosti o hromadnú rekreáciu pracujúcich používanie niektorých povrchových vôd na plavbu motorových plavidiel so spaľovacími motormi (ďalej len „motorové plavidlá“).
Zákaz plavby motorových plavidiel
Zakazuje sa plavba motorových plavidiel na vodárenských tokoch,1) na úsekoch vodných tokov a na vodných nádržiach nachádzajúcich sa v ochranných pásmach,2) na vodných nádržiach vybudovaných po 31. decembri 1975 a na povrchových vodách uvedených v prílohe tejto vyhlášky.
(1) Ustanovenie § 2 sa nevzťahuje na plavbu motorových plavidiel
a) Federálneho ministerstva národnej obrany, Federálneho ministerstva vnútra, Ministerstva vnútra Slovenskej socialistickej republiky, Štátnej plavebnej správy, požiarnej ochrany a správcov vodných tokov, ak sa používajú na služobné ciele,
b) použitých v súvislosti s údržbou vodných tokov, s výstavbou, opravami a údržbou stavieb na vodných tokoch, vrátane stavieb pri vodných tokoch a s meraním na vodných tokoch,
c) použitých na potrebné zabezpečenie zdravotnej a záchrannej služby a pri príprave a výkone ochrany pred povodňami.
(2) Ustanovenie § 2 sa nevzťahuje, s výnimkou vodárenských tokov, úsekov tokov a nádrží nachádzajúcich sa v ochranných pásmach, na plavbu
a) plavidiel verejnej lodnej dopravy vrátane prievozných plavidiel,3)
b) plavidiel použitých pri ťažbe piesku a štrku a pri ich preprave,
c) plavidiel použitých pri verejnom zásobovaní,
d) plavidiel štátneho rybárstva použitých pri plnení úloh vyplývajúcich z hospodárskeho plánu,
e) plavidiel plavčíkov pri výkone dozoru na miestach vyhradených na vodnú rekreáciu,
f) plavidiel premiestňovaných podľa § 4 ods. 3,
g) havarovaných plavidiel, ktoré sa prepravujú na miesto, kde ich možno opraviť a zabezpečiť.
Stanovištia motorových plavidiel
(1) Motorové plavidlá môžu mať svoje stanovištia len na miestach na to určených. Stanovištia a najvyšší prípustný počet motorových lodí na nich určuje Štátna plavebná správa v spolupráci so správcom vodného toku4) a príslušným okresným národným výborom. Povolené stanovištia musia byť označené plavebnými znakmi.5)
(2) Motorové plavidlá na stanovištiach musia byť bezpečne vyviazané. Zakazuje sa vyväzovať motorové plavidlá o stromy, poškodzovať brehové porasty, brehy a ich opevnenia. Spôsob vyväzovania určuje pre každé stanovište Štátna plavebná správa. Zakazuje sa budovať pevné lávky a plávajúce bóje mimo vyznačených stanovíšť a pristavovať motorové plavidlá pri brehoch určených na hromadnú rekreáciu.5)
(3) Na obdobie od 1. novembra do 31. marca sa musia všetky motorové plavidlá odstrániť z vodnej hladiny a vytiahnuť na breh nad kótu najvyššieho vzdutia alebo premiestniť na miesto vhodné na prezimovanie.
(1) Okresný národný výbor po dohode s krajským národným výborom, prípadne krajský národný výbor vo svojej pôsobnosti môže povoliť z ustanovení tejto vyhlášky výnimky pre vodné lyžovanie a vodný motorizmus, pre organizované telovýchovné, športové a branné akcie, prípadne z iných závažných dôvodov, a to v priestoroch a v čase, ktoré určia po dohode so Štátnou plavebnou správou a správcom vodného toku; môžu tiež v osobitne odôvodnených prípadoch, najdlhšie však do 31. decembra 1977, ponechať v platnosti doterajšiu úpravu používania povrchových vôd na plavbu motorových plavidiel.
(2) Výnimky podľa odseku 1 nemožno povoľovať na plavbu na vodárenských tokoch, na úsekoch tokov a vodných nádržiach nachádzajúcich sa v ochranných pásmach a na vodných nádržiach vybudovaných po 31. decembri 1975.
Ustanoveniami tejto vyhlášky nie sú dotknuté predpisy na ochranu vôd, prípadne predpisy starostlivosti o zdravie ľudu.
Príloha vyhlášky č. 34/1977 Zb.
Zoznam povrchných vôd, na ktorých sa zakazuje plavba motorových plavidiel
1. Názov nádrže alebo úseku vodného toku Tok Kraj
Buková Hrudky Západoslovenský
Kunov Teplica
Stará Myjava Myjava
Limbach Limbašský potok
Harmónia Vištucký potok
Dolné Krškany Nitra
Jelšovce Nitra
Duchonka Želznica
Veľké Uherce Drahožnica
Boleráz Trnavka
Čerenec Holeška
Dubník Kostolník
Bánov Kostolník
Trenčianske Teplice Teplička
Sĺňava Váh
Rohožník Vyvrat
Skalica Sudomerický potok
Studená voda Studená voda
Unín Unínsky potok
Nemečky Chotina
Brezolupy Hydina
Bátovce Jabloňovka
Golianovo Kadaň
Vráble Hosťovský potok
Bíňa Kvetnianka
Dedinka Dedinský potok
Vištuk Vištucký potok
Blatné Stoličný potok
Trenčianske Biskupice Váh Stredoslovenský
Dolné Kočkovce Váh
Nosice Váh
Hričov Váh
Krpeľany Váh
Oravská priehrada Orava
Nitrianske Rudno Nitrica
Môťová Slatina
Hriňová Slatina
Ľadov Tuhársky potok
Klenovec Klenovská Rimava
Mýtna Krivánsky potok
Motyčky Starohorský potok
Jelenec Jelenský potok
Číž Teška
Kurinec Ľukva
Hostice Mačací potok
Veľké Dravce Šťavica
Uhorské Zlatná
Kozí Vrbovok Vrbovok
Sebechleby Belujský potok
Miková Muráň Východoslovenský
Palcmanská Maša Hnilec
Vlčia dolina Vlčí potok
Dobšiná Dobšinský potok
Zemplínska Šírava Laborec
Veľká Domaša Ondava
Malá Domaša Ondava
Krompachy Hornád
Úhorná Smoleník
Orechová Orechovský potok
Ružín Hornád
Malá Lodina Hornád
Bukovec Ida
Lánec Kánsky potok
Janík Janícky potok
Poľov Lorinčík
Sena Belžiansky potok
Vyšná Rybnica Okna
Mlynčeky Kežmarska Biela voda
Kokošovce Delňa
Gemerské Teplice Hlavisko
Nižný Hrušov Hrušovský potok
Zemplínska Teplica Číža
Veľké Ozorovce Číža
Nižný Žipov Žipovský potok
Sečovce Trnavka
Tovarné Tovarňanský potok
2. Vodné toky
Vodohospodársky významné vodné toky6) s výnimkou
Dunaja v úseku od ústia Ipľa po ústie Moravy
Váhu v úseku od ústia do Dunaja po hať Drahovce
Hrona v úseku od ústia do Dunaja po Želiezovce
Bodrogu v celej dĺžke od štátnych hraníc
Hornádu v úseku od štátnych hraníc po hať vo Vyšnom Opátskom
3. Zatopené ťažobné jamy
Názov Obec Okres Kraj
Čanianské jazerá Čaňa Košice Východoslovenský kraj
Kazarka Šaštín-Stráže Senica Západoslovenský kraj
Lúčky Moravský Ján Senica
Piesky Plavecký Štvrtok Bratislava-vidiek
Pláňava Malé Leváre Senica
Slnečné jazerá Senec Bratislava-vidiek
Tarnocké jazerá Veľký Grob Galanta
Teplá voda Drahovce Trnava
Zelená voda Nové Mesto n. váhom Trenčín
Zlaté piesky Bratislava Bratislava II
Štaivnické jazerá
Bančianske jazero Banky Žiar nad Hronom Stredoslovenský
Belianske jazero Banská Štiavnica Žiar nad Hronom
Evičkino jazero Štiavnické Bane Žiar nad Hronom
Halčianske jazero Banský Studenec Žiar nad Hronom
Kamenica Vysoká Žiar nad Hronom
Hodrušské jazero Banská Hodruša Žiar nad Hronom
Klinger Banská Štiavnica Žiar nad Hronom
Malé Richnavské jazero Štiavnické Bane Žiar nad Hronom
Počúvalské jazero Počúvadlo Žiar nad Hronom
Studenské jazero Banský Studenec Žiar nad Hronom
Šriavnicke jazero Banská Štiavnica Žiar nad Hronom
Tajšok Štiavnické Bane Žiar nad Hronom
Veľké Richnavské jazero Štaivnické Bane Žiar nad Hronom
Vindšachtské jazero Štaivnické bane Žiar nad Hronom
1) Vyhláška Ministerstva lesného a vodného hospodárstva Slovenskej socialistickej republiky č. 10/1977 Zb., ktorou sa určujú vodárenské toky a ich povodia a určuje sa zoznam vodohospodársky významných vodných tokov.
2) § 19 zákona č. 138/1973 Zb. o vodách (vodný zákon).
3) § 7 zákona č. 26/1964 Zb. o vnútrozemskej plavbe v znení zákona č. 126/1974 Zb.
4) § 1 ods. 2 písm. ch) vyhlášky Federálneho ministerstva dopravy č. 137/1974 Zb. o vnútrozemskej plavbe.
5) Vyhláška Federálneho ministerstva dopravy č. 155/1973 Zb., ktorou sa vydáva Poriadok plavebnej bezpečnosti na vnútrozemských vodných cestách.
6) Vyhláška Ministerstva lesného a vodného hospodárstva Slovenskej socialistickej republiky č. 10/1977 Zb., ktorou sa určujú vodárenské toky a ich povodia a určuje sa zoznam vodohospodársky významných vodných tokov, príloha č. 2.

References: § 2

§ 4
 § 6
 § 2
 § 2
 § 4
 § 19
 § 7
 § 1